
Către,
BIROUL PERMANENT

Vă înaintăm, alăturat, RAPORTUL COMUN asupra Proiectului de Lege privind modificarea Legii 75/1994 privind arborarea drapelului României, intonarea imnului national şi folosirea sigiliilor cu stema României de către autorităţile şi instituţiile publice, trimis Comisiei juridice, de disciplină şi imunităţi și Comisiei pentru administraţie publică şi amenajarea teritoriului, cu adresa nr. PL-x 34 din 1 februarie 2017 şi înregistrat cu nr.4c-11/168, respectiv cu nr.4c-6/47  din 2 februarie 2017.

În raport cu obiectul si conținutul său, inițiativa legislativă face parte din categoria legilor ordinare.
              PREŞEDINTE,


         VICEPREȘEDINTE,
 Eugen NICOLICEA

                  Ion CĂLIN




PARLAMENTUL  ROMÂNIEI 

CAMERA DEPUTAŢILOR

	            COMISIA JURIDICĂ,    

DE DISCIPLINĂ ŞI IMUNITĂŢI
            Nr. 4c-11/168    
	
	COMISIA PENTRU ADMINISTRAŢIE PUBLICĂ ŞI AMENAJAREA TERITORIULUI
Nr. 4c-6/47
                                                                Bucureşti, 28 martie 2017
                                                           PLx 34/2017


	
	
	


RAPORT COMUN
asupra Proiectului de Lege privind modificarea Legii 75/1994 privind arborarea drapelului României, intonarea imnului national şi folosirea sigiliilor cu stema României de către autorităţile şi instituţiile publice
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi și Comisia pentru administraţie publică şi amenajarea teritoriului au fost sesizate, spre dezbatere în fond, cu proiectul de Lege privind modificarea Legii 75/1994 privind arborarea drapelului României, intonarea imnului national şi folosirea sigiliilor cu stema României de către autorităţile şi instituţiile publice, trimis cu adresa nr. PLx. 34 din 1 februarie 2017 şi înregistrat cu nr.4c-11/168, respectiv cu nr.4c-6/47  din 2 februarie 2017.

Senatul, în calitate de primă Cameră sesizată, a adoptat iniţiativa legislativă, în şedinţa din data de 22 decembrie 2017.

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

Consiliul Legislativ, prin adresa înregistrată cu nr.311 din 6 aprilie 2016, a avizat favorabil proiectul de Lege.
Proiectul de lege are ca obiect de reglementare modificarea Legii nr.75/1994 în vederea instituirii unor măsuri minime care să asigure cultivarea sentimentului naţional.

În conformitate cu prevederile art.61 și 63 din Regulamentul Camerei Deputaţilor, republicat, membrii Comisiei juridice, de disciplină şi imunităţi și Comisiei pentru administraţie publică şi amenajarea teritoriului au examinat proiectul de lege în ședințe separate. La întocmirea prezentului raport comun Comisiile au avut în vedere expunerea de motive și avizul favorabil al Consiliului Legislativ.

Membrii Comisiei pentru administraţie publică şi amenajarea teritoriului  au examinat proiectul de Lege în ședința din 21 februarie 2017. La lucrările comisiei și-au înregistrat prezența un număr de 24 deputați din totalul de 25 membri.
La dezbaterile care au avut loc a participat în calitate de invitat, în conformitate cu prevederile art.55 din Regulamentul Camerei Deputaților, republicat, domnul Mihai Chirică – secretar de stat în cadrul Ministerul Afacerilor Interne. 
Membrii Comisiei juridice, de disciplină şi imunităţi au examinat iniţiativa legislativă în şedinţa din 28 martie 2017. La lucrările Comisiei deputații au fost prezenți conform listei de prezență. 
În urma examinării proiectului de Lege şi a opiniilor exprimate, deputaţii celor două comisii prezenţi la lucrări, au hotărât, cu unanimitate de voturi, să propună plenului Camerei Deputaţilor respingerea Proiectului de Lege privind modificarea Legii 75/1994 privind arborarea drapelului României, intonarea imnului national şi folosirea sigiliilor cu stema României de către autorităţile şi instituţiile publice.
În raport cu obiectul şi conţinutul său, proiectul de lege face parte din categoria legilor ordinare.

PREŞEDINTE,






  VICEPREŞEDINTE,


                Eugen NICOLICEA






           Ion CĂLIN

                                  SECRETAR,






         SECRETAR,                                               

                   Steluța Gustica CĂTĂNICIU




               Angelica FĂDOR

                                                                                                                     Șef serviciu, Sofia Chelaru

                      Consilier parlamentar, Andreea Sârbu



                      Consilier parlamentar, Nicoleta Toma
